મુંબઇ: કેન્દ્ર સરકારે ૮ નવેમ્બરે રૂ. ૫૦૦ અને એક હજારની ચલણી નોટ ઉપર પ્રતિબંધ મૂક્યો હતો. ત્યાર બાદ બેન્કિંગ સિસ્ટમમાં ૭૦ ટકાથી વધુ રદ્ થયેલી ચલણી નોટો પાછી આવી ચૂકી છે. એસબીઆઇ રિસર્ચના એક અહેવાલ મુજબ વર્તમાન સમયમાં નવી ચલણી નોટો છાપવાનું કામ પૂર ઝડપે ચાલી રહ્યું છે. ડિસેમ્બર મહિનાના અંત સુધીમાં રદ્ થયેલી ચલણી નોટોના ૫૦ ટકા નવી ચલણી નોટો સિસ્ટમમાં આવી જશે. એ જ પ્રમાણે જાન્યુઆરી ૨૦૧૭ના અંત સુધીમાં રદ્ થયેલી જૂની નોટોના ૭૫ ટકા નવી ચલણી નોટો વ્યવહારમાં આવી જશે.